comrades mistook tom moody for moody's, shower criticism on cricketer's fb page
టామ్ మూడీని టార్గెట్ చేసి, నాలుక కరుచుకున్న కామ్రేడ్‌లు
సన్ రైజర్స్ హైదరాబాద్ కోచ్ టామ్ మూడీని టార్గెట్ చేసుకొని తిట్లదండకం ప్రారంభించిన కమ్యూనిస్టులు తర్వాత తప్పు తెలుసుకొని నాలుక కరుచుకున్నారు.
TNN | Updated:
Nov 18, 2017, 05:22PM IST
ప్రధాని నరేంద్ర మోదీ మీద అక్కసుతో కేరళా వామపక్ష వాదులు టామ్ మూడీపై విమర్శలు గుప్పించి తర్వాత తీరిగ్గా నాలుక కరుచుకున్నారు. లెఫ్ట్ పార్టీ నేతలకు, సన్&zwnj;రైజర్స్ హైదరాబాద్ కోచ్ టామ్ మూడీ, ప్రధాని మోదీ మధ్య సంబంధం ఏంటో అర్థం కావడం లేదు కదా..! ప్రముఖ క్రెడిట్ రేటింగ్ ఏజెన్సీ &lsquo;మూడీస్&rsquo; 13 ఏళ్ల తర్వాత భారత్&zwnj;కు మెరుగైన రేటింగ్ ఇచ్చిన సంగతి గుర్తుంది. కదా. అంతకు ముందు ఇండియాకు &lsquo;బీఏఏ 3&rsquo; రేటింగ్ ఉండగా.. దాన్ని &lsquo;బీఏఏ 2&rsquo;కు ప్రమోట్ చేసింది.
ఈ రేటింగ్ ఇచ్చిన మూడీస్&zwnj;ను టామ్ మూడీ అనుకొని కేరళకు చెందిన కొందరు లెఫ్ట్ పార్టీ నేతలు ఆయన్ను విమర్శిస్తూ మూడీ ఫేస్&zwnj;బుక్ పేజీలో విమర్శలకు దిగారు. ఇలా భారత ఆర్థిక వ్యవస్థ రేటింగ్ పెంచినందుకు సిగ్గు పడమంటూ తిట్ల దండకం అందుకున్నారు. కొందరైతే.. నీకు దమ్ముంటే కేరళ రా అని సవాల్ చేశారు. మొత్తానికి మూడీస్ తప్పు చేసిందని విమర్శించే తొందరలో కొందరు కమ్యూనిస్టులు అది టామ్ మూడీ అనే క్రికెటర్ ఫేస్&zwnj;బుక్ పేజీ అనే విషయాన్ని మరిచారు. తీరా తెలుసుకున్నాక నాలుక కరుచుకున్నారు.